**Times Squaren autopommiyritys** oli 1. toukokuuta 2010 tapahtunut yritys räjäyttää autopommi New Yorkin Times Squarella Yhdysvalloissa. Pakistanilais-amerikkalainen Kashmiri Faisal Shahzad pysäköi tummanvihreän vuosimallia 1993 olevan Nissan Pathfinder -maastoauton lähelle *Viacom* -yhtiöiden päämajaa. Paikalla ollut Vietnamin sodan veteraani teki ajoneuvosta ilmoituksen poliisille, kun se alkoi savuta. Poliisi evakuoi Times Squaren aukioalueen kello kahdeksan aikaa illalla. Paikallinen poliisi on toiminut yhteistyössä liittovaltion poliisin FBI:n kanssa.

Iskun huhuttiin olevan ääri-islamilaisten kosto South Parkin jaksosta, jossa esitettiin karhupukuun pukeutunut Muhammad. Pakistanilainen Taleban-liike kuitenkin ilmoittautui iskun tekijäksi ja sanoi sen olevan kosto Baitullah Mehsudin tappamisesta. Viranomaisten mukaan väitteillä ei ollut mitään perää. Myöhemmin Yhdysvaltain oikeusministeri Eric Holder kuitenkin ilmoitti *ABC:n* haastattelussa, että poliisi on saanut todisteita, jotka osoittavat Talebanin auttaneen iskun tekemisessä.

Iskusta epäilty pakistanilais-amerikkalainen Kashmiri Faisal Shahzad pidätettiin John F. Kennedyn kansainvälisellä lentokentällä kaksi päivää iskujen jälkeen. Shahzadille luettiin myöhemmin syytteet joukkotuhoaseen käytön yrityksestä. Hän tunnusti kuulusteluissa syyllisyytensä ja sanoi toimineensa yksin.

Autopommi
---------

Kuva auton sisällöstä.
Shahzad pysäköi Nissan Pathfinder -katumaasturinsa Times Squarelle noin kello 18.28 ja poistui ajoneuvosta jättäen sen moottorin ja hätävilkut päälle. Kaksi minuuttia myöhemmin kaksi paikallista katukauppiasta, Lance Orton ja Duane Jackson, havaitsivat autosta nousevan savun.

Myöhemmin paikalle saapui ratsupoliisi, joka havaitsi auton sisällä olleet kanisterit ja haistoi siellä olevan ruudin. Poliisi kutsui välittömästi paikalle pommiryhmän sekä New York Cityn palokunnan.

Autosta löytyi kaksi patterikäyttöistä herätyskelloa, jotka oli liitetty kahteen täyteen 5 gallonan bensalla täytettyyn säiliöön, jotka olivat kiinni 40 papatin pakkauksessa. Lisäksi autosta löytyi muun muassa ruutia ja kolme täyttä 20 gallonan propaanitankkia.

Tutkinta
--------

Pian pommin löytämisen jälkeen poliisit alkoivat etsiä miestä, joka vaihtoi paitansa ja vilkuili olkansa yli autoa Broadwayn länsipuolella. Mies tallentui valvontakameran nauhalle. Hän ei kuitenkaan ollut enää poliisin tutkinnan alla 4. toukokuuta. Tutkijat etsivät myös toista henkilöä, joka juoksi Broadwayta pohjoiseen poispäin tapahtumapaikalta.

Poliisi tutki aluksi useita eri mahdollisuuksia. Poliisipäällikkö Raymond Kelly esitti, että kyseessä olisi ollut ns. "yksinäinen susi" -terroristi, joka toimii yksin. He tutkivat myös sitä, liittyikö tilannekomediasarja South Parkissa hieman aiemmin esitetty Muhammedia pilkkaava jakso "200" iskuun, sillä South Parkin päämaja sijaitsi autopommin löytöpaikan lähellä.

### Ajoneuvon jäljitys

Tapauksen jälkeen tutkijat etsivät ajoneuvosta kuituja, sormenjälkiä, hiuksia ja DNA-todisteita sekä alkoivat jäljittää pommin osien ostopaikkoja. Komisario Kelly sanoi tiedostusvälineille, että kaikki pommin osat olivat läheltä saatavia. Lähteiden mukaan ainakin kolme ihmistä olisi auttanut iskun tehnyttä Shahzadia materiaalisen hankkimisessa. Iskussa käytetty katumaasturi sekä pommin osat vietiin liittovaltion poliisin FBI:n laboratorioon Quanticoon, Virginian osavaltioon.

Auton valmistenumero, numerosarja jonka perusteella moottoriajoneuvot pystytään yksilöimään, oli onnistuttu poistamaan auton kojelaudasta sekä ovesta, mutta poliisit löysivät valmistenumeron auton sylinteristä. Valmistenumero johti tutkijat auton entisen omistajan luo sekä naispuoliseen college-opiskelijaan joka myi auton Shahzadille.

Auton rekisterikilvessä ollut numerosarja ei täsmännyt sen rekisteritiedoissa ilmoitettuun rekisterinumeroon ja kilvet oli ilmeisesti otettu korjausta odottavasta Ford F-150 -avolava-autosta Stratfordin pikkukaupungista Connecticutin osavaltiosta. Poliisi otti yhteyttä rekisterikilven todelliseen omistajaan, mutta tämä ei ollut sekaantunut iskuun.

Tekijä
------

Kashmiri Faisal Shahzadin pidätyskuva
Pommi-iskun yrittäjä, 30-vuotias valkoihoinen pakistanilais-amerikkalainen Kashmiri Faisal Shahzad tallentui teon jälkeen läheisen valvontakameran nauhalle. Shahzad riisui lähellä tapahtumapaikkaa tumman paidan ja laittoi sen mukana kantamaansa kassiin.

Shahdaz pidätettiin lauantaina noin kello 23.45 paikallista aikaa John F. Kennedyn kansainvälisellä lentoasemalla. Hän oli pyrkinyt Emirates Airlinesin lennolle 202, joka oli matkalla Dubaihin. Poliisit ottivat Shahdazin lisäksi samalta lennolta tarkistusta varten kiinni kaksi muuta henkilöä, mutta heidät vapautettiin myöhemmin. Shahzad tunnusti terroriteon yrityksen ja sanoi toimineensa yksin. Kesäkuussa 2010 hän tunnusti syyllisyytensä kaikkiin syytekohtiin. Häntä syytettiin muun muassa joukkotuhoaseen käytön yrityksestä ja kansainvälisestä terrorismista. Lokakuussa 2010 hänet tuomittiin elinkautiseen vankeuteen.

Shahdaz on syntynyt kesäkuussa 1979 Pabbissa Pakistanissa. Hän sai Yhdysvaltain kansalaisuuden vuonna 2009. Shahdazilla on vaimo sekä kaksi lasta, joiden uskotaan asuvan Pakistanissa. Shahdaz itse asui Bridgeportissa vaatimattomassa puutalossa. Hänen tarkoituksenaan oli oikeuden asiakirjojen mukaan tappaa pommilla vähintään 40 ihmistä ja tehdä uusi terrori-isku pari viikkoa myöhemmin.

Pakistanin turvallisuusviranomaiset ovat kertoneet, että he ovat pidättäneet Pakistanissa neljä pommi-iskuun mahdollisesti osallisena ollutta henkilöä.

Reaktio
-------

Yhdysvaltain presidentti Barack Obama perehtyi tapaukseen ja määräsi liittovaltion viranomaiset auttamaan tutkimuksissa. Näin ollen liittovaltion poliisi FBI sekä Joint Terrorism Task Force auttoivat NYPD:tä tapauksen tutkinnassa.

Autopommin jälkeen New Yorkin poliisi nosti kaupungin turvatoimet äärimmilleen. Torstaina 6. toukokuuta viranomaiset joutuivat sulkemaan Triboroughtin sillan, kun sen alta löytyi kaasulta haissut auto, josta ei kuitenkaan löytynyt räjähteitä. Seuraavana päivänä NYPD eristi Times Squaren uudestaan noin tunniksi, kun jalkakäytävältä löytyi hylätty kylmälaukku. Pommiryhmä tutki laukun sisällön, mutta sieltä löytyi vain vesipulloja sekä kirjoja. Wall Street Journal sanoo New Yorkin poliisin tutkineen pommin jälkeen 493 epäilyttävää pakettia.

Lähteet
-------

1. ↑  Justice Departmentin julkaisema kaavio auton sisällöstä. (englanniksi)
2. ↑  Times Square -aukio evakuoitiin New Yorkissa *Iltalehti*.  2.5.2010. Viitattu 2.5.2010.
3. ↑  New Yorkin pommiauto löytyi South Park -päämajan vierestä *Iltalehti*.  2.5.2010. Viitattu 2.5.2010.
4. ↑  No Link to Taliban in Times Square Bomb Attempt, Says NYPD - DNAinfo.com *DNAinfo*.  Arkistoitu 6.5.2010. Viitattu 2.6.2010. (englanniksi)
5. ↑  Taleban-liike: Olimme Times Squaren pommi-iskuyrityksen takana *Iltalehti*.  2.5.2010. Viitattu 2.5.2010.
6. ↑  Lucas, Ryan: Pakistani Taliban claims NYC car bomb *Forbes*.  2.5.2010.  Arkistoitu 5.5.2010. Viitattu 3.5.2010. (englanniksi)
7. ↑  Failed car bomb was not al-Qaeda plot, says NY mayor  3.5.2010. BBC News. Viitattu 3.5.2010. (englanniksi)
8. ↑  USA pitää Talebania syypäänä Times Squaren iskuyritykseen *Iltalehti*.  9.5.2010. Viitattu 9.5.2010.
9. 1 2  Times Square suspect had explosives training, documents say  5.5.2010. CNN. Viitattu 2.6.2010.
10. 1 2  New Yorkin pommiepäilty saa syytteen terroriteosta *Helsingin Sanomat*.  4.5.2010. Viitattu 2.6.2010. [vanhentunut linkki]
11. ↑  Times Square hero breaks silence *New York Times*.  2.5.2010. New York Times. Viitattu 3.6.2010. (englanniksi)
12. ↑  T-Shirt Vendor Takes On New Persona: Reluctant Hero of Times Square *MSN*.  3.5.2010. New York Times.  Arkistoitu 6.4.2012. Viitattu 3.6.2010. (englanniksi)
13. ↑  Unexploded car bomb in Times Square 'amateurish one-off' terrorism attempt *Timesonline*.  2.5.2010. Viitattu 3.6.2010. (englanniksi)
14. ↑  3 cops, street vendor stop Times Square car bomb from detonating; Gas, clock found inside car *NY Daily News*.  1.5.2010. Viitattu 3.6.2010. (englanniksi)
15. ↑  Probe in failed Times Square attack focusing on Pakistani Taliban *Washington Post*.  5.5.2010. Viitattu 3.6.2010. (englanniksi)
16. ↑  Suspect Admits Bomb Plot *Wall Street Journal*.  5.5.2010. Viitattu 3.6.2010. (englanniksi)
17. ↑  Times Square car bomb video: Police eye surveillance tape, hunt for man caught near scene *New York Daily News*.  3.5.2010.  Arkistoitu 6.5.2010. Viitattu 3.6.2010. (englanniksi)
18. ↑  Times Square suspect had explosives training, documents say *CNN*.  5.5.2010. Viitattu 3.6.2010. (englanniksi)
19. ↑   (pdf) *Amazonaws*.  Arkistoitu 6.1.2014. Viitattu 3.6.2010. (englanniksi)
20. ↑  Times Square Bomb Attempt (May 1, 2010) *New York Times*.  1.5.2010. Viitattu 3.6.2010. (englanniksi)
21. 1 2  U.S. citizen from Pakistan arrested in Times Square bomb case *Washington Post*. Viitattu 2.7.2010. (englanniksi)
22. ↑  Times Square bomb suspect arrested 'at last second' - CNN.com (Tarkistettu en-wikissä) *CNN*. Viitattu 2.7.2010. (englanniksi)
23. 1 2  NYPD Looking For White Male Over Attempted Times Square Bombing (Tarkistettu en-wikissä) NewsRoom.  Arkistoitu 14.7.2011. Viitattu 2.7.2010. (englanniksi)
24. ↑  NYPD Releases Times Square Surveillance Video (Tarkistettu en-wikissä. [vanhentunut linkki]) YouTube. Viitattu 2.7.2010. (englanniksi)
25. ↑  Reprieve for Man in the Red Shirt (Tarkistettu en-wikissä) *The wall Street Journall*. Viitattu 2.7.2010. (englanniksi)
26. ↑  Police Seek Man Taped Near Times Sq. Bomb Scene *New York Times*. Viitattu 2.7.2010. (englanniksi)
27. ↑  Times Square car bomb: police investigate South Park link *Telegraph*. Viitattu 2.7.2010. (englanniksi)
28. 1 2 3 4  Times Square bomb suspect arrested 'at last second' *CNN.com*. Viitattu 14.7.2010. (englanniksi)
29. ↑  NYPD hunting suspect caught on security cameras who fled from Times Square car bomb scene *New York Daily News*. Viitattu 14.7.2010. (englanniksi)
30. ↑  Anatomy of a Bomb: An Inexpensive and Deadly Mishmash of Ingredients *FOXNews.com*.  Arkistoitu 14.7.2011. Viitattu 14.7.2010. (englanniksi)
31. ↑  Faisal Shahzad, Times Square bomb plot suspect, just 'minutes' away from Dubai escape before arrest *New York Daily News*. Viitattu 14.7.2010. (englanniksi)
32. ↑  U.S. Arrests S.U.V. Owner in Times Square Case *New York Times*. Viitattu 14.7.2010. (englanniksi)
33. ↑  Complaint; U.S. v Faisal Shahzad *s3.amazonaws.com*.  Arkistoitu 6.1.2014. Viitattu 15.7.2010. (englanniksi)
34. ↑  How car-buff NYPD Detective John Wright got Times Square car bomb probe in gear *New York Daily News*.  Arkistoitu 9.5.2010. Viitattu 15.7.2010. (englanniksi)
35. 1 2  Police Find Car Bomb in Times Square *New York Times*.  1.5.2010. Viitattu 2.6.2010. (englanniksi)
36. 1 2  Häntä epäillään New Yorkin pommista *Iltalehti*.  5.5.2010. Viitattu 2.6.2010.
37. ↑  New Yorkin pommi: Poliisi etsii häntä *Iltalehti*.  3.5.2010. Viitattu 3.5.2010.
38. ↑   *Viitattu 22.6.2010*
39. ↑  Times Squarella epäonnistunut pommimies tuomittiin elinkautiseen *Helsingin Sanomat*.  5.10.2010.  Arkistoitu 8.10.2010. Viitattu 5.10.2010.
40. ↑  Times Squaren pommimies suunnitteli myös toista iskua *Iltalehti*.  30.9.2010. Viitattu 30.9.2010.
41. ↑  Pakistan pidätti neljä New Yorkin pommi-iskuyrityksen tutkinnassa *Iltalehti*.  21.5.2010. Viitattu 2.6.2010.
42. ↑  NYC Times Square car bomb attempt *Canada Free Press*.  2.5.2010. Viitattu 2.6.2010. (englanniksi)
43. ↑  New Yorkin sillan pommihälytys oli turha *Iltalehti*.  6.5.2010. Viitattu 2.6.2010. (englanniksi)
44. ↑  Times Square evakuoitiin kylmälaukun takia *Iltalehti*.  7.5.2010. Viitattu 2.6.2010.
45. ↑  New Yorkin poliisi tutki 493 epäilyttävää pakettia neljässä päivässä *Ilta-Sanomat*.  7.5.2010. Viitattu 2.6.2010.

Aiheesta muualla
----------------

* 

* Wikiuutisissa on aiheeseen liittyvä uutinen: ***Autopommi jäi suutariksi Times Squarella***

* Kuvia tai muita tiedostoja aiheesta **Times Squaren autopommiyritys 2010** Wikimedia Commonsissa